Margaret Weis

Margaret Edith Weis (16. maaliskuuta 1948 Independence, Missouri) on yhdysvaltalainen fantasiakirjailija. Hänet tunnetaan parhaiten Dragonlance-sarjasta, jota hän on kirjoittanut yhdessä Tracy Hickmanin kanssa. Kaiken kaikkiaan Weisin fantasiaromaanit ovat myyneet yli 20 miljoonaa kappaletta.

Elämä
Weis varttui Independencen kaupungissa Missourissa ja opiskeli Missourin yliopistossa luovaa kirjoittamista ja kirjallisuutta. Hän valmistui vuonna 1970 ja työskenteli sen jälkeen yksitoista vuotta Herald Publishing House -kustantamossa kotikaupungissaan. Niiden vuosien aikana julkaistiin hänen esikoisteoksensa, Frank ja Jesse Jamesin elämäkerta.

Hän kuitenkin muutti vuonna 1983 Fontanaan, Wisconsiniin Dungeons & Dragons -roolipeliä julkaisevan TSR-yhtiön kirjaosaston kustannustoimittajaksi. Hän toimitti Heartquest- ja Endless Quest -nimisiä kirjasarjoja, joista jälkimmäiseen hän kirjoitti useita osia. Hän kirjoitti myös TSR:lle Dungeons & Dragons -animaatiosarjaan liittyviä kirjoja.

Pian hän siirtyi kustannustoimittajaksi uutta Dragonlance-kampanjamaailmaa suunnittelevaan työryhmään. Pelisuunnittelijoiden kesken oli juuri ilmennyt, että  tarvittaisiin romaaneja kertomaan maailmaan liittyvää tarinaa. TSR palkkasi tehtävään kirjailijan, mutta suunnittelijat eivät olleet tyytyväisiä syntyneeseen materiaaliin. Ehdotettiin, että sopivampia kirjan kirjoittamiseen olisivat Weis ja Tracy Hickman, pelisuunnittelija, jonka alkuperäisestä ajatuksesta Dragonlance oli luotu.

Hickman ja Weis ryhtyivät toimeen ja työskentelivät viikonlopun yli saaden valmiiksi kirjan viisi ensimmäistä lukua. He toimittivat käsikirjoituksen TSR:n kirjaosaston päällikölle, joka oli heti myyty. Alkuperäinen kirjailija erotettiin ja Weis ja Hickman saivat tehtäväkseen kirjoittaa kirjan loppuun. Syyshämärän lohikäärmeet julkaistiin keväällä 1984, mutta vasta sen jatko-osa Talviyön lohikäärmeet nousi suureksi myyntimenestykseksi.

Dragonlance-kronikat-trilogiaa seurasi Dragonlance-legendat-trilogia, jonka jälkeen Hickman ja Weis jättivät TSR:n ryhtyäkseen vapaiksi kirjailijoiksi. Kirjojen suosio oli rohkaissut heitä kokeilemaan onneaan omilla kirjasarjoillaan ilman pelilisenssiä. Heiltä julkaistiinkin Mustamiekka-trilogia, Profeetan ruusu -trilogia ja Kuolemanportti-sarja. Seuraavaksi Weis kirjoitti ilman Hickmania Suojelijoiden tähti -sarjan, joka oli tyylilajiltaan Tähtien sota -henkistä avaruusoopperaa fantasiavaikutteilla. Se sai jatkoa Don Perrinin kanssa kirjoitetusta Mag Force 7 -trilogiasta.

Weis kirjoitti vielä Hickmanin kanssa TSR:lle Uusi sukupolvi -novellikokoelman ja vuonna 1995 Kesätulen lohikäärmeet -romaanin. Tämän jälkeen he ilmoittivat, etteivät olisi enää kiinnostuneita Dragonlance-romaanien kirjoittamisesta. Taukoa ei kuitenkaan kestänyt pitkään ja vuonna 1997 he ottivat yhteyttä Wizards of the Coastiin, jolle TSR oli juuri myyty kertoakseen ideastaan uudesta Dragonlance-trilogiasta. Lopputuloksena oli Sielujen sota -trilogia, jonka kaikki osat olivat bestsellereitä.

Hickmanin kanssa syntyivät myös Kaikkeuden kivi -trilogia ja kuusiosainen Lohikäärmelaivat-sarja. Lisäksi hän kirjoitti yksin Dragonvaald-trilogian Tor Books -kustantamon tilauksesta. Hänen uusin kirjasarjansa on Dragon Brigade, jota hän kirjoittaa Robert Krammesin kanssa.

Weis on myös ollut hallituksen jäsenenä keräilykorttipelejä julkaisevassa Mag Force 7, Inc. -yrityksessä ja hän omistaa Don Perrinin kanssa Sovereign Press -roolipelijulkaisijan. Hän on myös vuodesta 2005 omistanut toisen roolipelejä julkaisevan yrityksen Margaret Weis Productions, joka omistaa lisenssit mm. Dragonlanceen, Supernaturaliin, Taisteluplaneetta Galacticaan, Smallvilleen, Firefly:hin ja Marvel Comicsin sarjakuviin.

Margaretilla on kolme koiraa, joiden kanssa hän asuu Wisconsinissa. Hän on ollut kahdesti naimisissa, joista toisen kerran Don Perrinin kanssa, mutta eronnut. Hänellä on ensimmäisestä avioliitostaan kaksi lasta.

Vaikutus 
Tracy Hickmanin ja Margaret Weisin kirjojen suomennokset ovat olleet myyntimenestyksiä, mikä on edistänyt fantasiakirjallisuuden julkaisemista Suomessa.

Tunnustukset 
Hän on voittanut Tracy Hickmanin kanssa Dragonlance-romaanista Laskevan auringon lohikäärmeet pelialan Origins-palkinnon vuonna 2000 parhaasta peleihin liittyvästä romaanista.. Lisäksi vuonna 2002 hänet nimitettiin Origins Hall of Fameen.

Pelialan aikakauslehti Pyramid mainitsi Margaret Weisin yhtenä vaikutusvaltaisimmista ihmisistä roolipelien alalla vuonna 1999. Lehti totesi, että Weisin ja Hickmanin ansiosta peleihin perustuvaa kirjallisuutta tehdään yhä.

Bibliografia

Suomennetut teokset

Dragonlance 
 Dragonlance-kronikat:
 Syyshämärän lohikäärmeet (Dragons of Autumn Twilight, 1984). Suom. Mika Renvall. Jalava, 1990.1
 Talviyön lohikäärmeet (Dragons of Winter Night, 1985). Suom. Mika Renvall. Jalava, 1991.1
 Kevätaamun lohikäärmeet (Dragons of Spring Dawning, 1985). Suom. Mika Renvall. Jalava, 1992.1
 Dragonlance-legendat:
 Kaksosten aika (Time of the Twins, 1986). Suom. Mika Renvall. Jalava, 1993.1
 Kaksosten sota (War of the Twins, 1986) Suom. Mika Renvall. Jalava, 1993.1
 Kaksosten koetus (Test of the Twins, 1986). Suom. Mika Renvall. Jalava, 1994.1
 Uusi sukupolvi (Second Generation, 1994). Suom. Mika Renvall. Jalava, 1996.1
 Kesätulen lohikäärmeet (Dragons of Summer Flame, 1995). Suom. Mika Renvall. Jalava, 1996.1
 Kangin rykmentti:
 Tuomion prikaati (The Doom Brigade, 1996). Suom. Renne Nikupaavola. Jalava, 1998.2
 Drakolaisjuonia (Draconian Measures, 2000). Suom. Mika Renvall. Jalava, 2002.2
 Raistlinin kronikat:
 Hengen miekka (The Soulforge, 1997). Suom. Renne Nikupaavola. Jalava, 1999.
 Soturiveljet (Brothers in Arms, 1999). Suom. Mika Renvall. Jalava, 2000.2
 Mielen demonit: Parhaat tarinat. Suom. Renne Nikupaavola. Jalava, 1999.1 2 (novellikokoelma)
 Sielujen sota:
 Laskevan auringon lohikäärmeet (Dragons of a Fallen Sun, 2000). Suom. Päivi Pasi. Jalava, 2000.1
 Sammuneen tähden lohikäärmeet (Dragons of a Lost Star, 2001). Suom. Mika Renvall. Jalava, 2001.1
 Kadonneen kuun lohikäärmeet (Dragons of a Vanished Moon, 2002). Suom. Mika Renvall. Jalava, 2002.1
 Pimeyden oppilas:
 Meripihkaa ja tuhkaa (Amber and Ashes, 2004). Suom. Mika Renvall. Jalava, 2004.
 Meripihkaa ja rautaa (Amber and Iron, 2006). Suom. Mika Renvall. Jalava, 2006.
 Meripihkaa ja verta (Amber and Blood, 2008). Suom. Mika Renvall. Jalava, 2008.
 Kadonneet kronikat:
 Kääpiökuilujen lohikäärmeet (Dragons of the Dwarven Depths, 2006). Suom. Mika Renvall. Jalava, 2007.1
 Mustan kuningattaren lohikäärmeet (Dragons of the Highlord Skies, 2007). Suom. Mika Renvall. Jalava, 2008.1
 Tiimalasivelhon lohikäärmeet (Dragons of the Hourglass Mage, 2009). Suom. Mika Renvall. Jalava, 2009.1

Muut 
Mustamiekka:
 Mustamiekan taonta (Forging the Darksword, 1988). Suom. Satu Hlinovsky. Jalava, 2001.1
 Mustamiekan tuomio (Doom of the Darksword, 1988). Suom. Satu Hlinovsky. Jalava, 2002.1
 Mustamiekan voitto (Triumph of the Darksword, 1988). Suom. Satu Hlinovsky. Jalava, 2002.1
 Mustamiekan perintö (Legacy of the Darksword, 1997). Suom. Satu Hlinovsky. Jalava, 2003.1
Profeetan ruusu:
 Vaeltajan tahto (The Will of the Wanderer, 1988). Suom. Mika Renvall. Jalava, 2003.1
 Pimeyden paladiini (The Paladin of the Night, 1989). Suom. Mika Renvall. Jalava, 2004.1
 Akhranin profeetta (The Prophet of Akhran, 1989). Suom. Mika Renvall. Jalava, 2005.1
Suojelijoiden tähti:
Kadotettu kuningas (The Lost King, 1990). Suom. Mika Renvall. Jalava, 2012.
Kuolemanportti:
 Lohikäärmeen siipi (Dragon Wing, 1990). Suom. Jukka Nyman. Otava, 1997.1
 Haltioiden tähti (Elven Star, 1990). Suom. Tero Kuittinen. Otava, 1998.1
 Tulimeri (Fire Sea, 1991). Suom. Jukka Nyman. Otava, 1998.1
 Käärmemaagi (Serpent Mage, 1992). Suom. Tero Kuittinen. Otava, 1999.1
 Kaaoksen käsi (The Hand of Chaos, 1993). Suom. Jukka Nyman. Otava, 1999.1
 Labyrinttiin (Into the Labyrinth, 1993). Suom. Tero Kuittinen. Otava, 2000.1
 Seitsemäs portti (Seventh Gate, 1994). Suom. Jukka Nyman. Otava, 2000.1
Kaikkeuden kivi:
 Pimeyden kaivo (Well of Darkness, 2000). Suom. Tero Kuittinen. Otava, 2002.1
 Kadonneen vartijat (Guardians of the Lost, 2001). Suom. Tero Kuittinen. Otava, 2003.1
 Matka tyhjiöön (Journey into the Void, 2003). Suom. Tero Kuittinen. Otava, 2005.1
Lohikäärmelaivat:
 Lohikäärmeen luut (Bones of the Dragon, 2009). Suom. Mika Renvall. Jalava, 2009.1
 Lohikäärmeen salaisuus (Secret of the Dragon, 2010). Suom. Mika Renvall. Jalava, 2010.1
 Lohikäärmeen raivo (Rage of the Dragon, 2012). Suom. Mika Renvall. Jalava, 2012.1

Suomentamattomat teokset 
Endless Quest:
The Endless Catacombs, 1984. (nimellä Margaret Baldwin Weis)
Riddle of the Griffin, 1985.3 (nimellä Susan Lawson)
The Art of Dungeons & Dragons, 1985. (nimellä Margaret Baldwin Weis, tietokirja)
Leaves from the Inn of the Last Home: The Complete Krynn Source Book, 1987.1 4 (tietokirja)
Dragonlance Tales:
The Magic of Krynn, 1987.1 (toim.)
Kender, Dwarves and Gnomes, 1987.1 (toim.)
Love and War, 1987.1 (toim.)
The Reign of Istar, 1992.1 (toim.)
The Cataclysm, 1992.1 (toim.)
The War of the Lance, 1992.1 (toim.)
Mustamiekka:
Darksword Adventures, 1988.1
Suojelijoiden tähti:
King's Test, 1991.
King's Sacrifice, 1991.
Ghost Legion, 1993.
A Dragon Lover's Treasury of the Fantastic, 1994. (toim.)
Mag Force 7:
Knights of the Black Earth, 19952
Robot Blues, 19962
Hung Out, 19972
Starshield:
The Mantle of Kendis-Dai, 1996.1
Nightsword, 1998.1
Dragon's Disciple:
Dark Heart, 1998.5
Dragonvarld:
Mistress of Dragons, 2003.
The Dragon's Son, 2004.
Master of Dragons, 2005.
Angel:
Warrior Angel, 2007.6
Fallen Angel, 2008.6
Dragon Brigade:
Shadow Raiders, 2012.7
Storm Riders, 2013.7

1 (Tracy Hickmanin kanssa)
2 (Don Perrinin kanssa)
3 (Roger E. Mooren kanssa)
4 (Mary L. Kirchoffin kanssa)
5 (David Baldwinin kanssa)
6 (Lizz Weisin kanssa)
7 (Robert Krammesin kanssa)

Lähteet

Kirjallisuutta

Aiheesta muualla 

 Margaret Weis Productionsin kotisivut. 
 Margaret Weis Internet Speculative Fiction Databasessa. 

Yhdysvaltalaiset fantasiakirjailijat
Yhdysvaltalaiset tieteiskirjailijat
Dragonlance
Vuonna 1948 syntyneet
Elävät henkilöt